CELEX: 62018TN0351
Language: mt
Date: 2018-06-05 00:00:00
Title: Kawża T-351/18: Rikors ippreżentat fil-5 ta’ Ġunju 2018 – Ukrselhosprom PCF and Versobank vs BĊE

201808030832050912018/C 294/663512018TC29420180820MT01MTINFO_JUDICIAL20180605515222Kawża T-351/18: Rikors ippreżentat fil-5 ta’ Ġunju 2018 – Ukrselhosprom PCF and Versobank vs BĊE
 ---documentbreak--- C2942018MT5120120180605MT0066512522Rikors ippreżentat fil-5 ta’ Ġunju 2018 – Ukrselhosprom PCF and Versobank vs BĊE
   (Kawża T-351/18)2018/C 294/66Lingwa tal-kawża: l-Ingliż
      Partijiet
   
   
      Rikorrenti: Ukrselhosprom PCF LLC (Solone, l-Ukrajna) u Versobank AS (Talinn, l-Estonja) (rappreżentanti: O. Behrends, L. Feddern u M. Kirchner, avukati)
   
      Konvenut: Il-Bank Ċentrali Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
            —
         
         
            tannulla d-deċiżjoni tal-Bank Ċentrali Ewropew ECB/SSM/2018-EE-1 WHD-2017-0012, tas-26 ta’ Marzu 2018, li tirtira l-liċenzja bankarja ta’ Versobank AS;
         
      
            —
         
         
            tikkundanna lill-konvenuta għall-ispejjeż.
         
      
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw ħdax-il motiv.
   
            1.
         
         
            L-ewwel motiv huwa bbażat fuq nuqqas ta’ kompetenza tal-BĊE għall-finijiet ta’ adozzjoni ta’ deċiżjoni li tirrigwarda l-likwidazzjoni ta’ Versobank AS.
         
      
            2.
         
         
            It-tieni motiv huwa bbażat fuq il-fatt li l-BĊE ma għamilx l-analiżi tiegħu tal-kwistjonijiet bażillari dwar il-ġlieda kontra l-ħasil tal-flus tal-kapitali (LBC) u l-finaznjament tat-terroriżmu (FT).
         
      
            3.
         
         
            It-tielet motiv huwa bbażat fuq il-fatt li l-BĊE la eżamina u lanqas evalwa b’attenzjoni u b’mod imparzjali l-provi kollha ta’ fatt, b’mod partikolari f’dak li jirrigwarda r-riskji LBC/FT u l-osservanza tad-dispożizzjonijiet applikabbli.
         
      
            4.
         
         
            Ir-raba’ motiv huwa bbażat fuq il-fatt li l-BĊE ċaħad b’mod żbaljat possibbiltajiet oħra, b’mod partikolari dik tal-bejgħ ta’ Versobank jew dik li jagħżel il-likwidazzjoni volontarja.
         
      
            5.
         
         
            Il-ħames motiv huwa bbażat fuq il-ksur, mill-BĊE, tal-prinċipju ta’ ugwaljanza fit-trattament.
         
      
            6.
         
         
            Is-sitt motiv huwa bbażat fuq il-ksur, mill-BĊE, tal-prinċipju ta’ proporzjonalità.
         
      
            7.
         
         
            Is-seba’ motiv huwa bbażat fuq il-ksur, mill-BĊE, tal-prinċipji tal-aspettattivi leġittimi u ta’ ċertezza legali.
         
      
            8.
         
         
            It-tmien motiv huwa bbażat fuq il-fatt li l-BĊE wettaq użu ħażin tal-poter.
         
      
            9.
         
         
            Id-disa’ motiv huwa bbażat fuq il-ksur, mill-BĊE, tad-dritt tas-smigħ.
         
      
            10.
         
         
            L-għaxar motiv huwa bbażat fuq il-ksur, mill-BĊE, tad-drittijiet tad-difiża.
         
      
            11.
         
         
            Il-ħdax-il motiv huwa bbażat fuq il-fatt li l-BĊE ma mmotivax b’mod suffiċjenti d-deċiżjoni.